open-index/open-wikipedia-markdown huggingface dataset:
Park Young-seok

**Park Young-seok** (korea keeles박영석; 2. november 1963 Soul – 18. oktoober 2011 Annapurna, Nepal) oli Lõuna-Korea alpinist. 

Ta oli tõusnud kõigi (14) üle 8000 meetri kõrguste mägede tippu (kaheksanda mägironijana maailmas lisahapnikku kasutades). Tal kulus selleks kaheksa aastat (1993–2001). Tema 14. tipp oli K2 (8611 m) (tipus 22. juuli 2001).

Tema lähim konkurent oli kaasmaalane Um Hong-gil, kelle kohta meedia teatas 2000. aastal, et ta oli tõusnud kõigi 14 kaheksatuhandelise mäe tippu. Mõni aeg hiljem selgus, et Umi üks tipputõus vaidlustati, nii et Park Young-seokile läks juulis 2001 üle au olla esimene Aasia mägironija, kes kõigi 14 tipu otsa oli roninud. 

Tagantjärele (juulis 2022) sai teatavaks, et Eberhard Jurgalski hallatava veebisaidi *8000ers* väitel polnud Park Young-seok kahe kaheksatuhandelise peatippu tegelikult jõudnudki (Dhaulagiri, Manaslu), lisaks ühe tipputõusu (Annapurna) kohta ei leidnud Jurgalski uurimisrühm tõendusmaterjali. Kuid viimase puudumine ei tähenda automaatselt tipputõusu puudumist. Manaslu tipputõusul jõudis Park eeltippu C2, Dhaulagiri tipputõusul kusagil "metallposti" kanti. Kuid need asjaolud ei saanud takistuseks Jurgalski meeskonnal kanda Park Young-seoki nimi ajaloolise, nn "pärandi nimistu" koosseisu.

## Surm
Park ja teised tema meeskonnaliikmed jäid teadmata kadunuks pärast viimast kontakti 18. oktoobril 2011, kui nad üritasid tõusta Annapurna tippu uut marsruuti mööda. Korea Alpiföderatsioon alustas kohe otsingu- ja päästeoperatsiooni. Pärast kümme päeva kestnud otsinguid ei leitud ühtegi märki Parkist ega tema tiimikaaslastest. Otsinguoperatsioon lõpetati 28. oktoobril.

## Viited
Um Hong-gil

**Um Hong-gil** (korea keeles엄홍길; sündinud 14. septembril 1960 Goseongi maakonnas Lõuna-Gyeongsangi provintsis) on Lõuna-Korea alpinist. 

Meedia teatel sai Um Hong-gil seitsmendaks mägironijaks maailmas (ja esimeseks Aasias), kes oli tõusnud kõigi (14) üle 8000 meetri kõrguste mägede tippu. Tal kulus selleks 12 aastat (1988–2000). Tema 14. tipp oli K2 (8611 m) (tipus 31. juulil 2000). Tema lähim konkurent oli kaasmaalane Park Young-seok, kes oli tõusnud selleks ajaks 12 kaheksatuhandelise tippu. 

Kuid Um Hong-gilil endal oli juba teada, et tema 1993. aastal tehtud Xixabangma tipputõus oli vaidlustatud, seetõttu tegi ta kordustipputõusu 21. septembril 2001. Seda Himaalaja Andmebaas tunnistas edukaks ja seda kuupäeva loeti ametlikult Um Hong-gili 14. kaheksatuhandeliseks tipputõusuks. Vahepeal oli aga konkurent Park Young-seok jõudnud ronida kõigi 14 kaheksatuhandelise tippu.  

2004. aastal tegi Um Hong-gil eduka tipputõusu Himaalajas Kangchenjunga massiivis asuva Yalung Kangi (8505 m) tippu ja 2007. aastal Lhotse kõrvaltippu Lhotse Shar (8383 m).

Tagantjärele (juulis 2022) sai teatavaks, et Eberhard Jurgalski hallatava veebisaidi *8000ers* väitel polnud Um Hong-gil kahe kaheksatuhandelise peatippu tegelikult jõudnudki (Makalu, Manaslu), lisaks kahe tipputõusu (Dhaulagiri, Annapurna) kohta ei leidnud Jurgalski uurimisrühm tõendusmaterjali. Kuid viimase puudumine ei tähenda automaatselt tipputõusu puudumist. Manaslu tipputõusul jõudis Um eeltippu C2. Hullem lugu oli Makalu tipputõusuga, kus Um Hong-gil peatus peatipust sedavõrd allpool, et Jurgalski uurimisrühm otsustas ta jätta ajaloolisest, nn "pärandi nimistust" hoopis välja.

## Viited

## Välislingid

*Highs and Lows of a Champion Mountaineer. kocis.go.kr, veebruar 2019 
*Um Hong-Gil’s Project Impossible. nepalitimes.com, 12. veebruar 2022
Eva Jakovits

**Eva Jakovits** (sündinud 4. veebruar 1984 Tartus) on eesti tekstiilikunstnik.

Ta on õppinud aastatel 1991–1999 Tartu Tamme Gümnaasiumis ja 1999–2002 Hugo Treffneri Gümnaasiumis ning lõpetanud 2006. aastal Tartu Kõrgema Kunstikooli (õppis tekstiiliosakonnas). Ta on saanud magistrikraadi Stockholmi kunstikõrgkoolis Konstfack ning lõpetanud 2011. aastal Tartu Ülikooli semiootika ja kulturoloogia erialal.

Jakovits on osalenud paljudel grupinäitustel Eestis ja välismaal alates 2006. aastast. Tema teoseid võib leida nii Eesti Tarbekunsti- ja Disainimuuseumi kui ka Västerås Konstmuseumi kogudest.

## Looming
### Isikunäitused
* 2013 – „Niit, nõel ja õhupall“ Tampere majas, Tartu

### Valik grupinäitusi
* 2024 – "Viiel viisil" Ugala teatri fuajee
* 2013 – „Ping Pong“ Jõhvi kontserdimajas
* 2013 – „Näitus“ Emil galerii Tamperes, Soome
* 2011 – „Eesti tekstiilikunsti näitus“ satelliitnäitus Kaunase Biennaalil Textile 11, kuraator Monika Järg, galerii Meno Parkas, Leedu
* 2011 – „stART“ oksjon ja näitus Tartu Loomemajanduskeskuses
* 2010 – „DesignSPIEL“ Mäsu galerii, Tallinn
* 2010 – "Omadega mäel" Rahvusraamatukogu, Võru Linnagalerii
* 2010 – ”Pentecost” Sofia Kyrkan, Stockholm, Rootsi
* 2010 – „Konstfack Vårutställning“, Stockholm, Rootsi
* 2009 – „Medium Rare“ Galleri Konstfack, kuraator Rosanna Mercado Rojas, Stockholm, Rootsi
* 2009 – „Gobeläänide manufaktuur“ Võru Linnagalerii
* 2009 – „Human Reality“ Form/Design Center, Malmö, Rootsi
* 2009 – „Artists' books“ Grafiska Sällskapets galleri, Stockholm, Rootsi
* 2009 – „ZOOM-in“ grupinäitus HOP galeriis, Tallinn
* 2008 – “Mitmus”, Eesti Tarbekunsti ja Disaini Muuseum, Tallinn
* 2008 – KOOSOLEK, HOP galerii Tallinn
* 2007 – 3rd Eurepean Textile Art Triennial. Tradition & Innovation: „Global Intrigue” Riias
* 2007 – „Asjade seis 2007“ Tallinna Kunstihoones
* 2007 – „Pillerkaar“ Lutsu raamatukogus koos Triin Paumeri ja Helena Tootsiga
* 2006 – „Lööb nõelu“ EDTM-is

## Tunnustus
* 2008 – Eduard Wiiralti nimeline stipendium
* 2014 –  Aasta noor tekstiilikunstnik 

## Viited
Ubisoft

**Ubisoft Entertainment SA** (varem ka **Ubi Soft Entertainment SA**) on prantsuse videomängude avaldaja, mille peakorter asub Saint-Mandé's ja mille arendusstuudiod asuvad üle maailma. Nende videomängufrantsiiside hulka kuuluvad Assassin's Creed, Driver, Far Cry, Just Dance, Prince of Persia, Rabbids, Rayman, Tom Clancy's ja Watch Dogs.
Valge riisikas

**Valge riisikas** (*Lactarius resimus*) on pilvikuliste sugukonda riisika perekonda kuuluv seeneliik.

Seen kasvab kaskede all ja on kupatatult söödav.

## Välislingid
* Valge riisikas andmebaasis eElurikkus
Maarja Grossberg-Kuusk

**Maarja Grossberg-Kuusk** (kuni 2022 **Maarja Grossberg**; sündinud 20. mail 1981) on eesti materjaliteadlane.

## Haridus
Ta on lõpetanud 1999. aastal Tallinna Tehnikagümnaasiumi, lõpetanud 2003. aastal Tallinna Tehnikaülikooli tehnilise füüsika bakalaureuseõppe ning 2005. aastal samas materjaliteaduse magistriõppe ja 2010. aastal doktoriõppe.

## Töökäik
2005. aastast töötab Tallinna Tehnikaülikoolis: materjaliteaduse instituudi teadur 2005–2012, vanemteadur 2012–2016; materjali- ja keskkonnatehnoloogia instituudi vanemteadur 2017, kaasprofessor tenuuris 2018–2020, täisprofessor tenuuris aastast 2021, instituudi direktor alates 2023 (oli direktori kohusetäitja 2021–2023).

## Teadustöö
Uurimistöö põhisuund on keskkonnasõbralike materjalide ja tehnoloogiate väljaarendamine päikeseenergeetika rakendusteks.

### Teaduskorralduslik tegevus
* Rahvusvahelise optika- ja fotoonikaühingu SPIE liige 2005-...
* Eesti Füüsika Seltsi liige 2006-..., juhatuse liige 2006–2010
* Eesti Noorte Teaduste Akadeemia asutajaliige 2017-..., president 2021–2023
* Vabariigi Presidendi Kultuurirahastu nõukogu liige 2022-...
* Eesti Teaduste Akadeemia liige (tehnikateaduste valdkond) 2023-...
* Riigi teaduspreemiate komisjoni liige 2023-...
* Eesti Teadusagentuuri hindamiskomisjoni liige 2023-...

## Tunnustus
* 2016 Tallinna Tehnikaülikooli aasta noorteadlane 2015
* 2020 Tallinna Tehnikaülikooli 2019. aasta parim teadusartikkel tehnika ja tehnoloogia valdkonnas (kaasautor)
* 2021 Eesti Vabariigi teaduspreemia tehnikateaduste alal (koos Jüri Krustokiga)
* 2023 Eesti Teaduste Akadeemia akadeemik tehnikateaduste valdkonnas
* 2024 Tallinna Tehnikaülikooli 2023 aasta parim teadusartikkel tehnika ja tehnoloogia valdkonnas (kaasautor)

## Viited

## Välislingid
* Maarja Grossberg-Kuusk Eesti Teadusinfosüsteemis
* Maarja Grossberg-Kuuse publikatsioone
Grand Theft Auto VI

**"Grand Theft Auto VI"** (**GTA 6** / **GTA VI**) on Rockstar Gamesi arendatav seiklusmärulimäng, mis ilmub 2026. aastal. See on "Grand Theft Auto V" (2013) järel kaheksas "Grand Theft Auto" sarja põhimäng ja kogu sarjas kuueteistkümnes.

Mängu tegevus toimub väljamõeldud Leonida osariigis, mis põhineb USA Florida osariigil ja seal asuvast Miamist inspireeritud Vice Citys. Üksikmängu lugu räägib kriminaalsest tandemist, Luciast ja tema partnerist, Jasonist.

Pärast aastaid kestnud ootusi kinnitas Rockstar 2022. aasta veebruaris, et mäng on arenduses. Sama aasta septembris lekkisid internetti videod mängu lõpetamata versioonist; ajakirjanikud nimetasid seda üheks videomängutööstuse ajaloo suurimaks lekkeks. 2023. aasta detsembris avalikustati mängu esimene treiler ja esialgse info kohaselt pidi mäng ilmuma 2025. aasta lõpus PlayStation 5 ja Xbox Series X/S konsoolidele. 2. mail 2025 teatas Rockstar Games, et mäng on edasi lükatud 2026. aastasse. 6. mail 2025 avalikustati mängu teine treiler ja kavandati mängu enda avaldamist 26. mail 2026. Ka seda kuupäeva lükati edasi ja mäng ilmub 19. novembril 2026.

## Viited
Suurbritannia välisminister

**Suurbritannia välisminister** (ka **välissekretär**, inglise keeles ametlikult *Secretary of state for foreign, Commonwealth and development affairs*) on Suurbritannia valitsusse kuuluv riigisekretär, kes juhib Suurbritannia välisministeeriumit (ametlikult Välisasjade, Rahvaste Ühenduse ja Arengu Amet ehk *Foreign, Commonwealth and Development Office*). Välisministrit peetakse üheks kõrgemaks ministriks ning see on üks Briti tippametnikest (*Great Offices of State*). Välisminister kuulub valitsusse ja Riiklikku Julgeolekunõukokku ja töötab otse peaministri alluvuses.

Välisminister töötab koos teiste välisministeeriumi ministritega (peale välisministri 2024. aasta seisuga veel kuus ametnikku). Varivalitsuses töötab temaga paralleelselt Suurbritannia varivälisminister.

Alates 5. septembrist 2025 on Suurbritannia välisminister Yvette Cooper.

## Vaata ka
* Rahvaste Ühenduse asjade riigisekretär
* Rahvaste Ühenduse suhete riigisekretär
* Kolooniate riigisekretär
* Dominiooniasjade riigisekretär
* Välisministeerium (üldmõiste)
* Great Offices of State

## Viited

## Kirjandus
* Cecil, Algernon. *British foreign secretaries, 1807–1916: studies in personality and policy* (1927). pp.&nbsp;89–130. online
* Goodman, Sam. *The Imperial Premiership: The Role of the Modern Prime Minister in Foreign Policy Making, 1964–2015* (Oxford UP, 2016).
* Hughes, Michael. *British Foreign Secretaries in an Uncertain World, 1919–1939.* (Routledge, 2004).
* Johnson, Gaynor. "Introduction: The Foreign Office and British Diplomacy in the Twentieth Century", *Contemporary British History,* (2004) 18:3, 1–12, 
* Neilson, Keith, and Thomas G. Otte. *The permanent under-secretary for foreign affairs, 1854–1946* (Routledge, 2008).
* Otte, Thomas G. *The Foreign Office Mind: The Making of British Foreign Policy, 1865–1914* (Cambridge UP, 2011).
* Seldon, Anthony. *The Impossible Office? The History of the British Prime Minister* (2021) excerpt major scholarly history. Covers the relations with Prime Minister in Chapter 8.
* Steiner, Zara. *The Foreign Office and Foreign Policy, 1898–1914* (1986).
* Temperley, Harold. "British Secret Diplomacy from Canning to Grey." *Cambridge Historical Journal* 6.1 (1938): 1–32.
* Theakston, Kevin, ed. *British foreign secretaries since 1974* (Routledge, 2004).
* Wilson, Keith M., ed. *British foreign secretaries and foreign policy: from Crimean War to First World War* (1987).

## Välislingid
* Välisministeeriumi koduleht
Alawi Sultanaat

**Alawi Sultanaat** (ametlikult **Sharifiani Sultanaat** (araabia keeles السلطنة الشريفة) või **Maroko Sultanaat**) oli riik praeguse Maroko aladel, mida valitses Alawi dünastia alates oma võimuletulekust 1660. aastatel kuni 1912. aasta Fesi lepinguni, millega Marokost sai Prantsusmaa protektoraat.

Tänapäevalgi võimul olev Alawi dünastia on pärit Tafilalti piirkonnast ning tõusis võimule pärast Saadi Sultanaadi varisemist 17. sajandil. Kogu riigi üle suutis esimesena kontrolli kehtestada sultan Al-Rashid (võimul 1666–1672). Sultaniriigi hiilgeaeg oli tema troonipärija Ismail Ibn Sharifi ajal 1672–1727.

Pärast Ismail Ibn Sharifi surma oli Marokos erinevate sultanite valitsusaegadel segane periood, mida iseloomustas poliitiline ebastabiilsus. Tugev sultanivõim taaskehtestati Mohammed ben Abdallahi ajal 1757–1790. Aastal 1830 muutus olukord piirkonnas taas rahutuks, kuna Prantsusmaa tungis Alžeeriasse ning algas Aafrika jagamine Euroopa suurriikide vahel.

Maroko iseseisvus kestis 1912. aastani, mil sellest sai Prantsusmaa protektoraat. Alaviidi sultanid jäid *de jure* võimule, kuid reaalset võimu neil ei olnud. Maroko taasiseseisvus 1956. aastal kui võimul oli Mohammed V. Aasta hiljem võttis ta endale kuninga tiitli ja Marokost sai kuningriik.
Afganistani Emiraat

:*Mitte segi ajada [[Afganistani Islamiemiraat|Afganistani Islamiemiraadi]], [[Afganistani Islamiemiraat (1996–2001)|Afganistani Islamiemiraadi (1996–2001)]] ega [[Afganistani Emiraat (1929)|Afganistani Emiraadiga (1929)]].*

**Afganistani Emiraat** (aastani 1855 **Kabuli Emiraat**) oli riik Aasias, praeguse Afganistani ja kuni 1893. aastani osaliselt Pakistani aladel. Afganistan arenes välja Durrani Riigist kui Kabulis tuli võimule Barakzai dünastia rajaja Dost Moḩammad.

Emiraadi ajalugu mõjutas piirkonnas toimunud Suurbritannia ja Venemaa vaheline võitlus ülemvõimu pärast (nn suur mäng) ning Euroopa mõjutuste jõudmine Afganistani. Jätkusid ka Durrani ajal alanud afgaani-sihki sõjad. Märtsis 1823 kaotati Sikhi Riigile Nowshera lahingus ajalooline afgaanide tugipunkt Peshawari org. Aastal 1838 puhkes esimene esimene Briti-Afganistani sõda, mis 1842. aastal afgaanide võiduga lõppes. Britid viisid väed välja ja Dost Mohammad naasis võimule. Aastatel 1878–1880 toimunud teine Briti-Afganistani sõda lõppes brittide võidu ja Gandamaki lepinguga, millega Suurbritannia sai endale alad tänapäeva Pakistanis ja kontrolli Afganistani välispoliitika üle. Sama lepinguga maksis Suurbritannia Afganistanile hüvitist ja viis väed riigist välja. Pärast 1919. aasta kolmandat Briti-Afganistani sõda sõlmis emiir Amanullah Khan brittidega lepingu ja Afganistani Emiraat taasiseseisvus. Amanullah Khan reformis Afganistani 1926. aastal, ta krooniti kuningaks ja Afganistanist sai Afganistani Kuningriik.

## Vaata ka
* Durrani dünastia
* Barakzai dünastia
* Afganistani-Suurbritannia suhted
* Euroopa mõjutused Afganistanis
* Sissetungid Afganistani

## Viited

## Kirjandus
* Clements, Frank. *Conflict in Afghanistan: A Historical Encyclopedia* (ABC-Clio, 2003), (online).
Camiers

**Camiers** on vald Põhja-Prantsusmaal Pas-de-Calais' departemangus.

Valla pindala on 16 km². Camiers' küla ise on väike ja asub edela- ja läänepoolse ranniku luidetest otse sisemaal, Étaples'ist põhja pool. Küla ja Canche'i jõe suudme vahelise ruumi hõivab luidetes asuv looduskaitseala. Kohalik kompaktne geoloogia on Artois' kriidiplatoo, millest põhja poole jääb Boulonnais. Oma kõrgeimas osas tõuseb vald 176 meetri kõrgusel ülemkriidile, kuid suurem osa asub tasasel mereliival, mis keskajal asus rannikul.

Rannikutee D940 möödub nüüd külast läände, samas kui põhiliiklust Calais' ja Abbeville'i vahel juhib *[[Prtantsusmaa kiirteed|Autoroute]] [[Autoroute A16|A16]]* kõrgemal ida pool. *Autoroute* läbib korraks valla idapoolset otsa.


Camiers église.JPG|Kirik
62201-Camiers-Sols.png


## Ajalugu

Camiers kuulus Noailles'i isandkonda. Kuid luidete ja tugeva geoloogiaga kalda vahelise laguuni veed takistasid selle arengut aastaid.

Esimese maailmasõja ajal asus tasasel maa-alal Briti armee Prantsusmaal tohutu baasladu. Tavaliselt tuntakse seda tänapäeval kui Étaples'i laagrit. Suurema osa sõjaajast, selle lähedal ja osa samast kompleksist, oli Camiers' laager Kuulipildujakorpuse baasladu Prantsusmaal. Selle kodubaasi ladu asus Belton Parkis Granthami lähedal.

1890. aastatel seadsid maalikunstnikud Henri ja Marie Duhem end sisse Camiers's ja koondasid enda ümber teisi kunstnikke. Rühmitust tuntakse kui *L'école de Wissant*, nimi võeti lähedalasuvalt vallalt, kus elas Virginie Demont-Breton.

## Paigad ja mälestusmärgid

* Camiers' veski
* *Saint Gabriel Plage* - Grand Hôtel'i asukoht, mille meri 1912. aastal hävitas.
* *Sainte Cécile Plage* - enamik külastajaid käib seal ujumas.
* *Hotel les Cedres* - sinna jäävad koolid.

## Viited
Cormont

**Cormont** on vald Põhja-Prantsusmaal Pas-de-Calais' departemangus.

Cormont asub umbes 19 kilomeetrit Boulogne-sur-Merist kagus teede D147 ja D146 ristumiskohas.

## Ajalugu

Esmamainimine 826. aastal kui "Curmons".

## Huviväärsusi

12. sajandi St. Micheli kirik.


Cormont église 5.jpg|Kirik
62241-Cormont-Sols.png


## Viited
Saksamaa riigikantsler

**Saksamaa riigikantsler** (saksa keeles *Reichskanzler*) oli Saksa Riigi valitsusjuht 1871–1945.

## Vaata ka
* Saksamaa liidukantsler
* Saksamaa valitsusjuhtide loend
Apostlisarnane

**Apostlisarnane** (vanakreeka keeles ἰσαπόστολος *isapóstolos*; ladina keeles *aequalis apostolis*; rumeenia keeles *întocmai cu Apostolii*; vene keeles *равноапостольный*; bulgaaria ja serbia keeles *равноапостолни*) on õigeusu kirikus ja uniaadikirikus kasutatav tiitel pühakule, kes oma tegevuses on eriti palju kuulutanud ja levitanud kristlust, sellest võrdlus apostlitega.

## Apostlisarnased pühakud
* Maarja Magdaleena (1. sajand)
* Photina (1. sajand)
* Tekla Ikonionist (1. sajand)
* Mariamne, apostel Filippuse õde
* Apphia (1. sajand), märter
* Aberkios Hieropolisest (2. sajand)
* Helena (u 250–u 330), Constantinus Suure ema
* Constantinus Suur (u 272–337), Bütsantsi keiser
* Mirian III (valitses 268–345), Ibeeria kuningas
* Nino (u 296–u 340), "Gruusia valgustaja"
* Patrick (5. sajand), iiri misjonär
* Bonifatius (673–755), anglosaksi munk ja misjonär-piiskop, "germaanlaste valgustaja"
* Kyrillos Thessalonikist (827–869), misjonär, "slaavlaste valgustaja"
* Methodios Thessalonikist  (826–885),  misjonär, "slaavlaste valgustaja"
* Boris I († 907), Bulgaaria valitseja
* Olga (u 890–969), Kiievi-Vene esimene kristlik valitseja
* Vladimir I (u 960–1015), Kiievi suurvürst
* István I Püha (969–1038), Ungari kuningas
* Savva Serbiast (u 1174–1236), esimene Serbia õigeusu peapiiskop
* Aitolia Kosmas (1714–1779), Kreeka munkpreestermärter
* Innokenti Alaskalt (1797–1879), vene misjonär ja peapiiskop Alaskal
* Nikolai Jaapanist (1836–1912), Jaapani esimene õigeusu peapiiskop

## Viited
Jorge Egocheaga

**Jorge Egocheaga Rodríguez** (sündinud 7. novembril 1966 Oviedos Astuuria Vürstiriigis) on Hispaania astuuri alpinist.

Meedia teatel oli Jorge Egocheaga neljanda Hispaania mägironijana tõusnud kõigi (14) üle 8000 meetri kõrguste mägede tippu (lisahapnikuga). Tal kulus selleks 12 aastat (2002–2014). Tema 14. tipp oli Kangchenjunga (8586 m) (tipus mais 2014).

Tagantjärele (juulis 2022) sai teatavaks, et Eberhard Jurgalski hallatava veebisaidi *8000ers* väitel polnud Jorge Egocheaga kahe kaheksatuhandelise peatippu tegelikult jõudnudki (K2, Annapurna), lisaks ühe tipputõusu (Dhaulagiri) kohta ei leidnud Jurgalski uurimisrühm tõendusmaterjali. Kuid viimase puudumine ei tähenda automaatselt tipputõusu puudumist. Annapurna tipputõusul jõudis Egocheaga eeltippu (tähistus C1). Hullem lugu oli K2 tipputõusuga, kus Egocheaga peatus peatipust sedavõrd allpool, et Jurgalski uurimisrühm otsustas ta jätta ajaloolisest, nn "pärandi nimistust" hoopis välja.

## Viited
2024. aasta septembri rünnak Poltavale

**2024. aasta 3. septembri rünnak Poltavale** oli Venemaa täiemahulise sissetungi Ukrainasse 923. päeval toimunud rünnak Poltavale, mille tagajärjel hukkus vähemalt 74 inimest ja sai vigastada enam kui 300 inimest. Ballistilise raketi tabamuse sai Poltavas asuv side- ja infotehnoloogia sõjaväeline instituut ning läheduses asuv haigla.

## Viited
Caprivi koridor

**Caprivi koridor** on eend Namiibia kirdeosas. See piirneb lõunas Botswanaga ning põhjas Angola ja Sambiaga. Namiibia, Botswana ja Sambia piirid kohtuvad koridori idaotsas, kust on 150 meetrit Zimbabwe piirini ehk peaaegu moodustub nelja riigi lõikumiskoht.

Botswanal ja Sambial on Kazungula linna lähedal 150-meetrine ühinepiir. Koridori hõivas koloniaalperioodil Saksamaa ning liitis selle oma Edela-Aafrika valdustega, et saada ligipääs Zambezi jõele ja tulevikus liita Saksa Ida-Aafrika ja Edela-Aafrika. Hiljem selgus, et koridori ei saa Victoria joa tõttu liikumiseks kasutada. Allavoolu asuvad peale Victoria veel suuri jugasid.

Tänapäeval on Caprivi koridor jagatud Ida-Kavango ja Zambezi piirkonna vahel. Läbi koridori voola Okavango jõgi. Osa piirist Botswanaga moodustab Cuando jõgi ja piirist Sambiaga Zambezi jõgi. Koridori laius on 32–105 km ning suurim asula ligi 30 000 elanikuga Katima Mulilo.

## Kirjandus
* Derek F. Gowlett. 1989. The parentage and development of Lozi. *Journal of African Languages and Literature*, 11, 127–149.
* C. Michael Hogan. 2009. ''Painted Hunting Dog: Lycaon pictus'', GlobalTwitcher.com, ed. N. Stromberg
Smith & Wesson Bodyguard

**Smith & Wesson Bodyguard** on Ameerika Ühendriikide revolver. See on võrdlemisi väike ja sellel on J-raam. Relva toodab Smith & Wesson ning see kasutab padrunit .38 Special või .357 Magnum.

## Kasutajad
* 

### Endised
*  Lõuna-Vietnam
* 

## Vaata ka
* Smith & Wesson Bodyguard 380
* Smith & Wesson Centennial
* Smith & Wesson Model 36

## Viited
Madsen M-50

**Madsen M-50** on Taani püstolkuulipilduja, mis võeti kasutusse 1950. aastal. Seda tootis Kopenhaagenis asuv ettevõte Dansk Industri Syndikat.

## Kasutajad
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Mitte-riigid
* Ação Libertadora Nacional
* Brasiilia Kommunistlik Partei
* Itaalia maffia
* Lojalistlike Vabatahtlike Vägi
* Malaia Kommunistlik Partei
* Punase Käe Komando
* Ulsteri Kaitse Liit
* Vanguarda Armada Revolucionária Palmares
* Yakuza
Oerlikon 20 mm

**Oerlikon 20 mm** on Šveitsi kiirlaskekahurite seeria, mis põhineb esimese maailmasõja alguses kasutusel olnud Saksa Beckeri kahuril. Seda tootis muuhulgas Oerlikon Contraves (praegune Rheinmetall Air Defence) ja selle mudeleid kasutasid teises maailmasõjas mõlema vaenupoole riigid. Osad mudelid on kasutusel tänapäevalgi.

## Viited

## Vaata ka
* Kiirlaskekahurite loend
* 20-mm kaliiber
* 2 cm Flak 30
* 20 mm modèle F2
* 25 mm Hotchkiss
* Hispano-Suiza HS.404
* Tüüp 96 25 mm
* Tüüp 99 (kahur)

## Kirjandus
*
* 
* 
* 
*
* 
* 
*
*
*
Leo von Caprivi

**Georg Leo Graf von Caprivi de Caprara de Montecuccoli** (24. veebruar 1831 – 6. veebruar 1899) oli Saksamaa sõjaväelane ja poliitik, 1890–1894 Saksamaa riigikantsler.

Ta propageeris oma ametiajal tööstusliku ja majandusliku arengu tempo kasvu ja sõlmis tariifide langetamiseks kaubandusleppeid. Tema vabakaubanduspoliitika oli vastukarva konservatiivsetele maaomanikele. Keiser Wilhelm II "uue suuna" välispoliitika raames hülgas Caprivi Otto von Bismarcki poolt algatatud sõjalise, majandusliku ja ideoloogilise koostöö Venemaaga, mis paljude ajaloolaste hinnangul oli suur viga. Lisaks jättis ta kasutamata mitu võimalust soojendada suhteid Suurbritanniaga. Britid hakkasid seetõttu tegema tihedamat koostööd Jaapani ja Prantsusmaaga. Samuti peetakse veaks tema poliitikat, mis eelistas tööstureid ja linnaelanikke põllumeestele ja maaomanikele. Ajaloolased on kiitnud tema võrreldavat leebust sotsialistide osas ja reforme sõjaväes.

## Viited

## Kirjandus
* Carlson, Andrew R. *German Foreign Policy, 1890-1914, and Colonial Policy to 1914: A Handbook and Annotated Bibliography* (Scarecrow Press, 1970) pp 94–103.
* Carroll, E. Malcolm. *Germany and the Great Powers, 1866–1914; A Study in Public Opinion and Foreign Policy* (1938). 
* Lebovics, Herman. "'Agrarians' Versus 'Industrializers': Social Conservative Resistance to Industrialism and Capitalism in Late Nineteenth Century Germany." *International Review of Social History* 12.1 (1967): 31-65 online.
* Nichols, J. Alden. *Germany after Bismarck: The Caprivi Era, 1890-1894* (1958) Online; the main scholarly book
* 
* Sempell, Charlotte. "The Constitutional and Political Problems of the Second Chancellor, Leo Von Caprivi," *Journal of Modern History,* (September 1953) 25#3 pp 234–254, in JSTOR
* Tirrell, Sarah Rebecca. "The Fall of Caprivi." in *German Agrarian Politics After Bismarck’s Fall the Formation of the Farmers’ League* (Columbia University Press, 1951) pp.&nbsp;299–334. oenline
* ''Die Reden des Grafen von Caprivi im deutschen Reichstage, preussischen Landtage und besondern Anlässen'' "The Speeches of Count von Caprivi in the German Reichstag, in the Prussian Landtag, and on special occasions" in German (Google Books)
Carlos Soria Fontán

**Carlos Soria Fontán** (sündinud 5. veebruaril 1939 Ávilas Castilla-Leónis) on Hispaania alpinist.

1968. aastal ronis ta Kaukasuses Elbruse (5642 m) ja 1971. aastal Alaskal Denali (6194 m) tippu. Soria osales 1973. ja 1975. aastal esimestel Hispaania ekspeditsioonidel Himaalajasse.

Oma esimese kaheksatuhandelise mäe tippu tõusis ta 1990. aastal (Nanga Parbat). 

Soria on ainuke mägironija, kes pärast 60. eluaastaks saamist on tõusnud 10 üle 8000 meetri kõrguse mäe tippu. K2 (8611 m) tipus oli ta 65-aastaselt, Kanchenjunga (8586 m) tipus 75-aastaselt.

Tagantjärele (juulis 2022) sai teatavaks, et Eberhard Jurgalski hallatava veebisaidi *8000ers* väitel jõudis Carlos Soria Fontán  2010. aastal Manaslu tipputõusul vaid eeltippu (tähistus C2).

Mais 2023 üritas Soria 85-aastaselt tõusta Dhaulagiri (8167 m) tippu, kuid edutult. 

## Viited

## Välislingid
Kim Jae-soo

**Kim Jae-soo** (korea keeles 김재수; sündinud 1. veebruaril 1961) on Lõuna-Korea alpinist.

Ta oli tõusnud kõigi (14) üle 8000 meetri kõrguste mägede tippu (25. mägironijana maailmas kasutades lisahapnikku). Tal kulus selleks 21 aastat (1990–2011). Tema 14. tipp oli Cho Oyu (8188 m) (tipus 23. septembril 2011).

Tagantjärele (juulis 2022) sai teatavaks, et Eberhard Jurgalski hallatava veebisaidi *8000ers* väitel polnud Kim Jae-soo kahe kaheksatuhandelise peatippu tegelikult jõudnudki (Manaslu, Annapurna), lisaks ühe tipputõusu (Dhaulagiri) kohta ei leidnud Jurgalski uurimisrühm tõendusmaterjali. Kuid viimase puudumine ei tähenda automaatselt tipputõusu puudumist. Manaslu tipputõusul jõudis Kim eeltippu (tähistus C2), Annapurna tipputõusul eeltippu (C0). Kuid need asjaolud ei saanud takistuseks Jurgalski meeskonnal kanda Kim Jae-soo nimi ajaloolise, nn "pärandi nimistu" koosseisu.

## Viited
Riigikantsler

**Riigikantsler** oli kõrge ametniku või valitsusjuhi nimetus mitmes riigis:

* **[[Rootsi riigikantsler]]** oli Rootsi kõrge riigiametnik 16.-18. sajandil;
* **[[Saksamaa riigikantsler]]** (saksa keeles Reichskanzler) oli Saksa Riigi valitsusjuht 1871–1945;

## Vaata ka
* kantsler
* Venemaa keisririigi kantsler
Sergio Martini

**Sergio Martini** (sündinud 29. juulil 1949 Lizzanellas Trento provintsis) on itaalia alpinist.

Ta on tõusnud kõigi (14) üle 8000 meetri kõrguste mägede tippu (seitsmenda mägironijana maailmas lisahapnikku kasutades). Tal kulus selleks 17 aastat (1983–2000). Tema 14. tipp oli Lhotse (8516 m) (tipus 19. mail 2000).

Martini esimene tipputõus Lhotse tippu (1997), mille ta tegi koos ronimiskaaslase  Fausto De Stefaniga, vaidlustati (tõusupäeval puhkenud tugev lumetorm ei võimaldanud neil saada häid pilte ega saada tõenduseks võrdluspunkte), nii et tal tuli teha kordustipputõus (2000). De Stefani aga jäigi vaidlema ja jäi ilma võimalusest olla Reinhold Messneri järel teine itaallane, kes roninud kõigi kaheksatuhandeliste otsa.

Tagantjärele (2022. aasta juulis) selgus, et Eberhard Jurgalski hallatava veebisaidi *8000ers* väitel oli Sergio Martini 1996. aastal jõudnud vaid Manaslu eeltippu (tähistus C2). Annapurna peatippu jõudmise kohta (ronitud 1986) ei leidnud Jurgalski uurimisrühm tõendusmaterjali. Kuid viimase puudumine ei tähenda automaatselt tipputõusu puudumist. Eelmainitud asjaolud ei saanud takistuseks Jurgalski meeskonnal kanda Martini nimi ajaloolise, nn "pärandi nimistu" koosseisu.

## Viited
Andres Krumme

**Andres Krumme** (sündinud 13. aprillil 1972 Keilas) on eesti materjaliteadlane.

## Haridus
Lõpetas Keila 1. Keskkooli 1990 ja Tallinna Tehnikaülikooli õmblustoodete konstrueerimise eriala inseneri kutsega 1995. Omandas TTÜs materjalitehnoloogia õppesuunal tehnikateaduste magistri (1997) ja doktori (2004) kraadi. Kraadiõpingud sooritas rahvusvahelise naftakeemiaettevõtte Borealis Polymers Soome filiaalis Porvoos.

## Töökäik
Töötab Tallinna Tehnikaülikoolis aastast 1993: polümeermaterjalide instituudi (kuni 1994 puidu-, polümeeride ja tekstiiliinstituut) laborant 1993-1994, assistent 1995-2004, dotsent 2004, vanemteadur 2005-2012, professor ja instituudi direktor 2012-2016; aastast 2017 materjali- ja keskkonnatehnoloogia instituudi professor (2020-2024 kaasprofessor tenuuris, alates 2025 uurija-professor) ning biopolümeeride tehnoloogia labori juhataja.

## Teadustöö
Uurimistöö põhisuunad: tekstiili- ja plastide tehnoloogia, jätkusuutlikkuse tagamine polümeermaterjalide valdkonnas, taastumatutel maavaradel põhinevate polümeermaterjalide asendamine biopõhiste materjalidega, polümeermaterjalide ringmajandus.

## Tunnustus
* 2021 Tallinna Tehnikaülikooli aasta õppejõud 2020
* 2021 Eesti teaduse populariseerimise riikliku konkursi 2. preemia
* 2025 Tallinna Tehnikaülikooli aasta teadlane

## Viited

## Välislingid
* Andres Krumme Eesti Teadusinfosüsteemis
* Andres Krumme publikatsioonid
Smith & Wesson Model 19

**Smith & Wesson Model 19** on Ameerika Ühendriikide revolver, mida toodab alates 1957. aastast relvatootja Smith & Wesson. Sellel on K-raam ja see kasutab padrunit .357 Magnum ehk see on väiksem ja kergem kui Smith & Wesson Model 27. 1971. aastal jõudis müüki roostevabast terasest mudel (Model 66).

## Kasutajad
* 
*
Smith & Wesson Model 27

**Smith & Wesson Model 27** on Ameerika Ühendriikide kuuelasuline revolver. Seda toodab Smith & Wesson. Relv jõudis turule 1935. aastal, mõned seeria mudelid on toomises tänapäevalgi. Model 27 on suure N-raamiga ja mudelite torupikkus jääb vahemikku 8,9–27 cm. Raam on valmistatud süsinikterasest.

## Viited
MAC-10

**MAC-10** on Ameerika Ühendriikide püstolkuulipilduja või automaatpüstol, mille töötas välja relvur Gordon Ingram ja mida tootis ettevõte Military Armament Corporation. See kasutab kas padrunit .45 ACP või 9×19mm Parabellum. Relvale konstrueeriti ka kaks summutimudelit, mis teevad selle vaiksemaks ja automaattulega lihtsamini kontrollitavaks.

Military Armament Corporation ise oma Model 10 kohta nime MAC-10 ei kasutanud, see on tulnud pigem edasimüüjatelt ja kogujatelt. Relva poolautomaatne versioon oli kümmekond aastat USA Kongressi otsusega Ameerika Ühendriikides keelatud.

## Kasutajad
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Mitte-riigid
* Liibanoni Väed
* Ulsteri Vabatahtlike Vägi

## Vaata ka
* McQ
* MGP-15 (püstolkuuliipilduja)
* Minebea PM-9
* Saab Bofors Dynamics CBJ-MS
* Tüüp 77 (püstolkuulipilduja)
* Škorpion

## Viited
Adriana Brownlee

**Adriana Brownlee** (sündinud 20. juunil 2001 Londonis) on Briti alpinist, motovarju piloot ja seiklussportlane.

Mägironijana tõusis ta 2022. aasta juulis  21-aastaselt K2 (8611 m) tippu.

Veebisaidi *8000ers* andmeil oli 2023. aasta detsembri seisuga Adriana Brownlee
tõusnud 13 üle 8000 meetri kõrguste mägede tippu, kuid täpsustusega, et 2021. aastal Manaslu tipputõusul jõudis Brownlee vaid eeltippu (tähistus C2).

2023. aastal asutas ta koos Gelje Sherpaga mägigiidi teenust pakkuva ettevõtte AGA Adventures.

## Viited
Dawa Yangzum Sherpa

**Dawa Yangzum Sherpa**, ka **Dawa Yangzum** (sündinud 1990 Dolkhā ringkonnas Bāgmatī provintsis) on Nepali šerpa alpinist ja mägigiid. 

Ta on alates 2017. aastast esimene Nepali naismägironija, kes on saanud rahvusvahelise mägigiidi tunnistuse.

Veebisaidi *8000ers* andmeil oli 2024. aasta jaanuari seisuga Dawa Yangzum tõusnud 13 kaheksatuhandelise tippu.

Dawa Yangzum üritas 2023. aastal ronida enda nimistus viimase kaheksatuhandelise tippu (Xixabangma (8027 m)), kuid see nurjus lumelaviini tõttu. Ka aasta hiljem ei tulnud mäele minekust midagi välja, sest paljukäidud tõusumarsruudid on mäe põhjaküljel Tiibetis. Kuid aprillis 2024 väljastas Hiina mägironimisamet teate, et nad ei luba ronimistegevust Cho Oyus ja Xixabangmas.

## Viited

## Välislingid
Venemaa Keisririigi Välisministeerium

**Venemaa Keisririigi Välisministeerium** (vene keeles Министе́рство иностранных дел Российской империи) oli Venemaa välispoliitika eest vastutav ministeerium aastatel 1802–1917.

Ministeeriumi asutas 8. septembril 1802 dekreediga "Ministeeriumite asutamisest" keiser Aleksander I. Varem välispoliitikat kujundanud Välisasjade Kolleegium jäeti valitsusasutusena välisministeeriumi haldusalasse alles kuni aprillini 1832. Aastal 1832 antud dekreedi "Välisministeeriumi moodustamisest" järgi olid välisministeeriumi haldusalas nõukogu, Aasia Osakond, Välisasjade Osakond, Siseasjade Osakond, Majandus- ja Raamatupidamisasjade Osakond ning kolm arhiivi, kaks Peterburis ja üks Moskvas.

Aastatel 1905–1917 oli välisministeerium üks Venemaa Keisririigi Ministrite Nõukogu ministeeriumitest. See likvideeriti ametlikult veebruarirevolutsiooniga 2. märtsil 1917, kuigi osaliselt jäi välisministeerium samal kujul Ajutine Valitsuse ajal tööle oktoobrini. Venemaa Keisririigi Välisministeeriumi õigusjärglane oli 1923. aastal moodustatud Nõukogude Venemaa Välisministeerium (hilisem NSV Liidu Välisministeerium).

## Vaata ka
* Venemaa Föderatsiooni välisministrite loend
Prantsuse-Vene liit

**Prantsuse-Vene liit** (prantsuse keeles *Alliance Franco-Russe*, vene keeles *Франко-Русский Альянс*; ka **Kaksikantant** või **Prantsuse-Vene lähenemine**) oli 1891.–1894. aastal sõlmitud lepingute tulemusel moodustunud liit, mis kestis aastani 1917. Prantsusmaal ja Venemaal tekkisid ühised huvid Saksamaa tugevnemise, 1882. aasta Kolmikliidu (Saksamaa, Austria-Ungari ja Itaalia) ning mõlema riigi pingete tõttu Saksamaaga. Eeldused liidulepingust tekkisid ka ühiste majandushuvide ja -koostöö tõttu.

## Vaata ka
* Esimese maailmasõja põhjused
* Prantsusmaa välisliidud
* Prantsusmaa liitumine esimese maailmasõjaga
* Rahvusvahelised suhted (1814–1919)
* Sõjaliste liitude loend
* Liit (poliitika)
* Antant

## Kirjandus
* Albrecht-Carrié, René. *A Diplomatic History of Europe Since the Congress of Vienna* (1958)
* Bovykin, V. I., & Spring, D. W. (1979). The Franco–Russian Alliance. *History*, 64(210), 20–35. 
* Hamel, Catherine. *La commémoration de l’alliance franco-russe : La création d’une culture matérielle populaire, 1890-1914* (French) (MA thesis, Concordia University, 2016) ; online
* Kennan, George Frost. *[https://archive.org/details/fatefulalliancef00kenn The fateful alliance: France, Russia, and the coming of the First World War]* (1984) ; covers 1890 to 1894.
* 
* Keiger, J.F.V. *France and the World since 1870 (2001) 
* 
* Otte, T. G. "From 'War-in-Sight' to Nearly War: Anglo–French Relations in the Age of High Imperialism, 1875–1898," *Diplomacy and Statecraft* (2006) 17#4 pp 693–714.
* Rich, Norman. *Great power diplomacy, 1814-1914* (1992) pp 216-62, 391-407.
* Taylor, A.J.P. *The struggle for mastery in Europe, 1848-1918'' (1954), pp 325–345

## Välislingid
* Lepingu tekst (inglise keeles)
Cucqi vald

**Cucq** (mitteametlikult ka *Cucq-Trépied-Stella-Plage*) on vald Põhja-Prantsusmaal Pas-de-Calais' departemangus.

Cucq koosneb kolmest külast: Cucq ise, Trépied põhjas ja Stella-Plage läänes.


Stella dunes..jpg|Stella rand luidetest
62261-Cucq-Sols.png


## Ajalugu

Merovingide ajal oli Cucqi, Le Touquet', Merlimonti ja Bercki praegune maastik kas soo- või mõõnaala.

Tasapisi meri taganes ja soid katsid liiv ja luited. Cucqi ja Trépiedi rohuga kaetud luited on sajanditepikkuse rannikuliikumise tulemus. Mõõna ajal tuule poolt puhutud alumise ranna liiv kogunes ja moodustas piki rannikut luiteriba.

### Cucqi ja Trépiedi nimede päritolu

Cucq või Cuc tähendas keldi keeles "kõrgust, küngast" või ladina keeles "kindlust". Linn asus algselt läheduses asuvatest teistest luidetest veidi kõrgemal, millest on välja kujunenud võrdlus ja nimi Cucq või Cuck või Cucques.

Trépied on nii nimetatud linna kolmnurkse kontuuri tõttu.

### Le Touquet' loomine

1819. aastal otsustas valitsus müüa endise Püha Josse kloostri valduse maa, mis konfiskeeriti Prantsuse revolutsiooni ajal. 1600 ha Trépiedi küülikukolooniat müüdi 1837. aastal Jean-Baptiste Dalozile. Kogu maatükile istutati männid. Suurem osa sellest piirkonnast sai hiljem 1912. aastal tuntumaks kui Le Touquet, eraldi vald.

Canche'i jõe kallastel asus kunagi Trépiedi sadam rohkem kui 30 kalapaadiga. 150 meest elasid merest, varustades kalaga Amiensi, Abbeville'i ja Beauvais' turge.

### Stella-Plage

20. sajandil hakkas Stella-Plage kujunema turismilinnaks. Aastatel 1914–1920 lükkas Stella-Plage'i rajamise plaanid ootele Esimene maailmasõda, kuid 1925. aastast hakati Stellat reklaamima eriti tervisliku kliimaga paigana ning see meelitas kohale puhkajaid Pariisist ja Lille'ist.

Teises maailmasõjas tehti Stella maatasa, välja arvatud kaks villat, mis jäid konflikti lõpuni terveks.

## Huviväärsusi

Iga veebruari alguses toimuvad rannas mootorrattavõistlused, mida tuntakse Enduropalina (endine Le Touquet' enduro).

## Märkimisväärseid inimesi

* Matthieu Bataille, Prantsusmaa 2006. aasta judomeister ja 2007. aasta judo maailmameistrivõistluste pronks
* Pauline Parmentier, elukutseline tennisist
* Michael Curtis Stewart, mängis korvpalliliigas NBA Atlanta Hawksis
* Pauline Crammer, naiste jalgpallur
* Ophélie David, suusataja

## Viited
Hirmuse raudteepeatus

**Hirmuse raudteepeatus** oli raudteepeatus Ida-Viru maakonnas praeguses Alutaguse vallas Soonurme külas Sonda–Mustvee raudteeliinil.

Hirmuse jaamas oli 2 teed ja kuuri meenutav palkidest ootepaviljon. Jaama lähedal oli pallastliiva karjäär raudtee vajadusteks.

## Viited
Õilisusuline

**Õilisusuline** (slaavi keeles *благоверный*, kreeka keeles εὐσεβής *eusebēs*, ladina keeles *pius*), varem kasutatud ka tõlget **õigeusuline**, on õigeusu kirikus tiitel, millega nimetatakse kuninga- või vürstisoost pühakut, kes pärimuse järgi elas õiglast elu ning on seepärast kanoniseeritud. Tiitlit ei anta märtreile ja usukannatajaile, olenemata nende seisusest.

Raidkirjades esineb see sõna antiikajal nende keisrite nimeepiteedina, kes olid võrdselt pühendunud nii poliitikale kui ka religioonile. Konstantinoopoli patriarhaadis kasutati sõna Bütsantsi keisrite ja nende abikaasade kohta õigeusu kirikukogude ajal, kuid hiljem võtsid selle tiitli kasutamise üle kohalikud patriarhaadid ja kirikud, sealhulgas Moskva patriarhaat.

## Õilisusulised pühakud
Vene tuntuimad õilisusulised pühakud on Neeva Aleksander, kelle Moskva patriarhaat kanoniseeris 1547. aastal, ja Andrei Bogoljubski, kes kanoniseeriti 1721. aastal. Eesti Apostlik-Õigeusu Kiriku kirikukalendris on õilisusulistena nimetatud veel Bütsantsi keisrit Marcianust ja keisrinnat Pulcheriat (srn 453), Novgorodi vürstinnat Annat (Ingegerd Olofsdotter, srn 1050), Vsevolod Mstislavitši, Pihkva imetegija (srn 1138), Iveeria kuningannat Tamarit (srn 1213), Bulgaaria valitsejat Boris I (srn 907), Serbia kuningannat Angelina Brankovići (srn 16. saj).

## Viited
Kurt Riezler

**Kurt Riezler** (11. veebruar 1882 München – 5. september 1955 München) oli Saksa filosoof ja diplomaat. Ta oli nii Saksa Keisririigi kui Weimari Vabariigi valitsuste kõrge nõunik, rääkis läbi Saksamaa suhtumise oktoobrirevolutsiooni ja pani kokku 1914. aasta Septembriprogrammi, milles täpsustati Saksamaa eesmärke esimeses maailmasõjas. Tema märkmete postuumne avaldamine tõi 1960. aastatel Saksa ajaloolaste seas kaasa nn Fischeri skandaali.

## Kirjandus
* ; Neuausgabe 2008.
* 
* 
* 
* 
*
Lippoja raudteepeatus

**Lippoja raudteepeatus** oli raudteepeatus Sonda–Mustvee raudteeliinil Lääne-Virumaal praeguse Paasvere küla territooriumil.

Lippojal oli lisaks peateele ka tupiktee metsamaterjalide väljaveoks, jaamas olevat olnud ka midagi jaamabaraki taolist.

## Vaata ka
* Lippoja
* Kitsarööpmeline raudtee Eestis

## Viited
Kantrimuusikute loend

Siin on loetletud tuntud kantrimuusika lauljaid:

* Eddie Arnold
* Billy Ray Cyrus

* Garth Brooks
* Ed Bruce
* Glen Campbell
* Johnny Cash
* Patsy Cline
* David Allan Coe
* John Denver
* Merle Haggard
* George Hamilton IV ("Abilene", 1963, US country #1, US#15)
* Emmylou Harris
* Faith Hill
* Waylon Jennings
* Toby Keith
* Kris Kristofferson
* Loretta Lynn
* Mindy McCready
* Tim McGraw
* Roger Miller
* Eddie Montgomery
* Bill Monroe
* Kacey Musgraves
* Willie Nelson
* Buck Owens
* Dolly Parton
* Jim Reeves
* Marty Robbins
* Jimmy Rogers
* Kenny Rogers
* Boz Scaggs
* Taylor Swift
* Shania Twain
* Hank Williams III
* Hank Williams juunior
* Hank Williams seenior
Lümatu raudteejaam

**Lümatu** oli raudteejaam Ida-Viru maakonnas endisel Sonda–Mustvee raudteel 13,32 km kaugusel Sondast Lümatu külas.

Lümatu jaamas oli 3 jaamateed ja väike puidust jaamahoonebarakk. Jaamast said alguse kaks metsaveo haruteed, esimene pikkusega 2,8 km suunaga läände ja teine pikkusega 3,2 km suunaga itta.

Jaam suleti 1972. aastal seoses Sonda–Avinurme raudteelõigu sulgemisega.

## Viited
Jõepere raudteepeatus

**Jõepere raudteepeatus** oli raudteepeatus Sonda–Mustvee raudteeliinil Lääne-Virumaal Kaukvere küla territooriumil.

Kuni 1926. aastani lõppes Sondast algav metsaveo raudtee Jõeperel. Sondast Jõepereni oli 17,9 km. Jõeperes oli hiljem 2 teed ja toimusid ka rongide vahetused.

## Viited
Pahupidi

**"Pahupidi"** (inglise keeles "Inside Out") on 2015. aastal valminud Ameerika Ühendriikide animafilm.

Filmi režissöör on Pete Docter, stsenaristid Meg LeFauve ja Josh Cooley. Filmi tootjad on Walt Disney Pictures ja Pixar.

## Välislingid

* Ametlik koduleht
*
Pahupidi 2

**"Pahupidi 2"** (inglise keeles "Inside Out 2") on 2024. aastal valminud Ameerika Ühendriikide animafilm.

Filmi režissöör on Kelsey Mann, stsenaristid Meg LeFauve ja Dave Holstein. Filmi tootjad on Walt Disney Pictures ja Pixar.

See oli 2024. aastal vaadatavuselt teine film Eesti kinodes.

## Viited

## Välislingid

* Ametlik koduleht
* 
* Uus trailer! YouTube'is
Andrew Lock

**Andrew Lock** (sündinud 26. detsembril 1961) on Austraalia alpinist.

Ta on tõusnud kõigi (14) üle 8000 meetri kõrguste mägede tippu (17. mägironijana maailmas lisahapniku abil). Tal kulus selleks 16 aastat (1993–2009). Tema 14. tipp oli Xixabangma (8037 m) (tipus 2. oktoobril 2009).

Tagantjärele (juulis 2022) Eberhard Jurgalski hallatava veebisaidi *8000ers* väitel oli Andrew Lock 2002. aastal jõudnud Manaslu tipputõusus vaid eeltippu (tähistus C2).  Dhaulagiri peatippu jõudmise kohta (ronitud 1997) ei leidnud Jurgalski uurimisrühm tõendusmaterjali. Kuid viimase puudumine ei tähenda automaatselt tipputõusu puudumist. Eelmainitud asjaolud ei saanud takistuseks Jurgalski meeskonnal kanda Locki nimi ajaloolise, nn "pärandi nimistu" koosseisu.

## Viited
Iván Vallejo

**Iván Vallejo** (sündinud 19. detsembril 1959 Ambatos Tungurahua provintsis) on Ecuadori alpinist.

Ta on tõusnud kõigi (14) üle 8000 meetri kõrguste mägede tippu (seitsmenda mägironijana maailmas ilma lisahapniku abita). Tal kulus selleks 11 aastat (1997–2008). Tema 14. tipp oli Dhaulagiri (8167 m) (tipus 1. mail 2008).

Tagantjärele (juulis 2022) Eberhard Jurgalski hallatava veebisaidi *8000ers* väitel oli Iván Vallejo 2008. aastal jõudnud Dhaulagiri tipputõusus vaid eeltippu (tähistus WRFS) ja 1997. aastal, kui ta ronis Manaslu tippu, polnud ta eeltipust C2 kõrgemale jõudnudki. Kuid need asjaolud ei saanud takistuseks Jurgalski meeskonnal kanda Vallejo nimi ajaloolise, nn "pärandi nimistu" koosseisu.

## Viited
Saru raudteepeatus

**Saru raudteepeatus** oli raudteepeatus (ehk teivasjaam) Valga–Mõniste kitsarööpmelisel raudteel Võrumaal Sarus. 

Saru peatuses toimus metsamaterjali laadimine ja see asus Valgast 36,1 km kaugusel.

Endise peatuse ja raudteetrassi asukoht jääb tänapäeval Saru Lauavabriku territooriumile.

## Viited

## Välislingid
* Foto: Valga - Mõniste kitsrööpmelise raudtee rong Saru lauatehase juures; muis.ee
Hirotaka Takeuchi

**Hirotaka Takeuchi** (sündinud 8. jaanuaril 1971) on jaapani alpinist.

Ta on tõusnud kõigi (14) üle 8000 meetri kõrguste mägede tippu (27. mägironijana maailmas lisahapniku abil). Tal kulus selleks 17 aastat (1995–2012). Tema 14. tipp oli Dhaulagiri (8167 m) (tipus 26. mail 2012).

Tagantjärele (juulis 2022) Eberhard Jurgalski hallatava veebisaidi *8000ers* väitel oli Hirotaka Takeuchi  2007. aastal jõudnud Manaslu tipputõusus vaid eeltippu (tähistus C2) ja Dhaulagiri tipputõusus (ronitud 2012) eeltippu (tähistus WRFS). Eelmainitud asjaolud ei saanud takistuseks Jurgalski meeskonnal kanda Takeuchi nimi ajaloolise, nn "pärandi nimistu" koosseisu.

## Viited
Arjun Vajpai

**Arjun Vajpai** (sündinud 9. juunil 1993 Mumbais) on India alpinist.

Ta on lõpetanud Uttarkashis (Uttarakhandi osariigis) asuva
Nehru Mägironimise Instituudis mägironimise kursuse.

Alpinismiga hakkas Vajpai tegelema varases eas. 16-aastaselt tõusis ta juba Džomolungma (22. mail 2010) ja 17-aastaselt Lhotse tippu (20. mail 2011).

2024. aastal plaanis ronida Xixabangma (8027 m) tippu, kuid see mägi asub tervikuna Tiibetis. Aprillis 2024 edastas aga Hiina alpinismisamet teate, et nad ei luba ronimistegevust Xixabangmas.

## Tipputõusud kaheksatuhandelistele
*2010 – Džomolungma (8848 m)
*2011 – Manaslu (8163 m)
*2011 – Lhotse (8516 m)
*2016 – Cho Oyu (8188 m)
*2016 – Makalu (8485 m)
*2018 – Kangchenjunga (8586 m)
*2023 – Annapurna (8091 m)

## Viited

## Välislingid
Nima Rinji Sherpa

**Nima Rinji Sherpa**, ka **Nima Rinji** (sündinud 18. aprillil 2006) on Nepali šerpa alpinist.

Ta tõusis mais 2024 Makalu (8485 m) tippu. Meedia teatel oli see tema arvult 12. kaheksatuhandeline mäetipp.

8. juunil 2024 tõusis Nima Rinji Kangchenjunga (8586 m) tippu.

Nima Rinjil on jäänud 14 kaheksatuhandelisest ronida vaid üks tipp, kuid Xixabangma (8027 m) asub tervikuna Tiibetis. Aprillis 2024 väljastas aga Hiina mägironimisamet teate, et nad ei luba ronimistegevust Xixabangmas.

## Isiklikku
Nii Nima Rinji isa Tashi Lakpa Sherpa kui ka lelled Mingma Sherpa ja Chhang Dawa Sherpa on samuti mägironijad.

## Viited
Alasdair Mckenzie

**Alasdair Mckenzie** (sündinud 20. juunil 2004) on Prantsusmaa bretooni alpinist.

Mckenzie elab Prantsusmaal Savoia departemangus Tigneses. 16-aastaselt ronis ta Alpides Matterhorni tippu,  17-aastaselt ronis juba Himaalajas (tõusis Lhotse (8516 m) tippu (2022)).

Mckenzie on mägironimissaavutuste rekordijahtija. Tal on eesmärk saada noorimaks kõigi (14) üle 8000 meetri kõrguste mägede tippujõudjaks. Ta on otsustanud enne 20-aastaseks saamist oma eesmärk saavutada, kuid siin peitubki probleem. Hiinlased ei hooli rekorditest ja on hoidnud Tiibeti mäed suletuna.

Veebisaidi *8000ers* andmeil oli 2023. aasta detsembri seisuga Alasdair Mckenzie tõusnud 12 kaheksatuhandelise tippu. Kõik tipud oli ta saavutanud lisahapniku abil ja šerpade toel.

2024. aasta alguseks jäi tal ronida veel kaks tippu: Xixabangma (8027 m) ja Cho Oyu (8188 m). Esimese otsa ronitakse tavaliselt mäe põhjaküljelt Tiibetis, teine asub tervikuna Tiibetis. Aprillis 2024 edastas Hiina alpinismiamet teate, et nad ei luba ronimistegevust Cho Oyus ja Xixabangmas.

7. juunil 2024 jõudis 19-aastane McKenzie siiski Cho Oyu tippu koos Nepali meeskonnaga, mida juhtis Gelje Sherpa. Pärast kahte ebaõnnestunud katset eelmistel aastatel avas Gelje lõpuks Nepalist algava raske SSW Ridge'i marsruudi Cho Oyu tippu.

## Viited
Gelje Sherpa

**Gelje Sherpa**, ka ** Gyalje Sherpa** (sündinud 12. novembril 1992) on Nepali šerpa alpinist ja mägigiid.

Ta on üks parimaid uue põlvkonna šerpadest mägironijaid. Gelje aitas 2019. aastal Nirmal Purjat tema tähelepanuväärses 14 tipu projektis.

16. jaanuaril 2021 tõusis Gelje koos üheksa tugeva nepallasest mägironijaga (nende seas Nirmal Purja, Mingma G ja Mingma Gyabu Sherpa) esimestena maailmas talvisel perioodil kaheksatuhandelise K2 (8611 m) tippu. Gelje oli Nepali meeskonnas noorim.

Oma esimese kaheksatuhandelise tippu ronis ta 2017. aastal (Manaslu). Veebisaidi *8000ers* andmeil oli 2023. aasta detsembri seisuga Gelje Sherpa tõusnud kõigi (14) üle 8000 meetri kõrguste mägede tippu, kuid täpsustusega, et kahes tipputõusus Gelje jõudis vaid eeltippu (Dhaulagiri (tähistus WRFS) ja Manaslu (C2)).

7. juunil 2024, päris ronimishooaja lõpus, jõudis Gelje Sherpa juhtimisel nepallastest koosnev meeskond (koos 19-aastase prantslase Alasdair Mckenzie'ga) Cho Oyu (8188 m) raskestiläbitavalt lõunaküljelt tippu. Pärast kahte ebaõnnestunud katset eelmistel aastatel avas Gelje lõpuks Nepalist algava raske SSW Ridge'i marsruudi Cho Oyu tippu.

2023. aastal asutas ta koos Adriana Brownleega mägigiidi teenust pakkuva ettevõtte AGA Adventures.

## Viited